Diari Oficial de la Generalitat Valenciana


Sumari del DOGV 2558, del 25-07-1995 (1995/835595)

ORDRE de 18 de maig de 1995, de la Conselleria d'Educació i Ciència, per la qual es concedeix l'autorització definitiva d'obertura i funcionament del nivell d'Educació Secundària Obligatòria i provisionalment la utilització d'una unitat d'Educació Secundària Obligatòria per a impartir el primer curs de Batxillerat Unificat Polivalent, al centre docent privat Sagrado Corazón (Germans Maristes) d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/18/(5)/dof/vci/html**

### Dades del document

Número de DOGV
:   2558

Data del DOGV
:   25-07-1995

Secció del DOGV
:   DISPOSICIONS GENERALS

Número del document
:   1995/835595


Data del document
:   18-05-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 18 de maig de 1995, de la Conselleria d'Educació i Ciència, per la qual es concedeix l'autorització definitiva d'obertura i funcionament del nivell d'Educació Secundària Obligatòria i provisionalment la utilització d'una unitat d'Educació Secundària Obligatòria per a impartir el primer curs de Batxillerat Unificat Polivalent, al centre docent privat Sagrado Corazón (Germans Maristes) d'Alacant.   
Vist l'expedient incoat a instància del representant de la titularitat del centre docent privat Sagrado Corazón (Germans Maristes), situat al carrer de la Isla Corfú, 5, polígon San Blas, d'Alacant, amb número de codi 56363407, en sol·licitud d'autorització d'obertura i funcionament del nivell d'Educació Secundària Obligatòria amb 16 unitats i 480 llocs escolars de capacitat i per a impartir provisionalment fins a la seua extinció, d'acord amb el calendari vigent d'aplicació de la Logse, els ensenyaments de primer curs de Batxillerat Unificat Polivalent en una unitat del nivell educatiu d'Educació Secundària Obligatòria sol·licitat.  
Vist que per Resolució de la Direcció General de Centres Docents de 27 de juliol de 1994, es va declarar l'adequació de les instal·lacions proposades al Reial Decret 1.004/1991, de 14 de juny (BOE de 26.06.91), pel qual s'estableixen els requisits mínims dels centres docents que imparteixen ensenyaments de règim general no universitaris.  
Vist que l'esmentat centre obtingué la classificació definitiva com a centre homologat de Batxillerat Unificat Polivalent amb 20 unitats i capacitat per a 800 llocs escolars, segons consta en l'Ordre de 4 de gener de 1986, de la Conselleria de Cultura, Educació i Ciència (DOGV de 05.03.86).  
Vistos els informes favorables de la Unitat Tècnica de Construccions i de la Inspecció Educativa.  
Vista la disposició transitòria primera, punt 2, del Reial Decret 1.004/1991, sobre autoritzacions per a impartir provisionalment els ensenyaments del sistema educatiu anterior que no s'hagueren extingit d'acord amb el calendari d'aplicació de la nova ordenació del sistema educatiu.  
Vista la Llei Orgànica 8/1985, de 3 de juliol, reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 986/1991, de 14 de juny (BOE de 25.06.91), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994 d'1 de juliol (BOE de 28.07.94); el Reial Decret 1.004/1991, de 14 de juny (BOE de 26.06.91), pel qual s'estableixen els requisits mínims dels centres que imparteixen ensenyaments de règim general no universitaris i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar l'obertura i funcionament del nivell d'Educació Secundària Obligatòria amb 16 unitats i 480 llocs escolars al centre docent privat Sagrado Corazón (Germans Maristes), situat al carrer de l'Isla Corfú, 5, polígon San Blas, d'Alacant, amb número de codi 96294094, la titularitat del qual correspon als Germans Maristes, i per tant queda en la resta de nivells amb la composició final següent:  
- 24 unitats d'Educació Primària (600 llocs escolars).  
- 12 unitats de Batxillerat (420 llocs escolars) modalitats: Ciències de la Natura i Salut, i Ciències Socials i Humanitats.  
Segon  
Autoritzar l'esmentat centre per a impartir provisionalment i fins a la seua extinció, d'acord amb el calendari vigent d'implantació de la Logse, els ensenyaments del primer curs de Batxillerat Unificat Polivalent en una unitat del nivell educatiu d'Educació Secundària Obligatòria autoritzat, de manera que quede configurat en el nivell de BUP amb 21 unitats i 840 llocs escolars de capacitat.  
Aquesta autorització esdevindrà efectiva a partir del començament del curs acadèmic 95/96 i fins a la implantació progressiva del nivell educatiu corresponent a l'Educació Secundària Obligatòria, a mesura que el calendari vigent ho permeta per no preveure la seua extinció.  
DISPOSICIONS ADDICIONALS   
Primera  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Segona  
El centre ha de complir el que preveu l'article 6 del Reial Decret 1.004/1991 i el Decret 193/1988, de 12 de desembre, del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.  
Contra aquesta ordre, que posa fi a la via administrativa, pot interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana Abans de la interposició del recurs, caldrà comunicar-ho prèviament al conseller d'Educació i Ciència, com exigeix l'article 110.3 de la Llei 30/1992.  
València, 18 de maig de 1995  
El conseller d'Educació i Ciència,  
JOAN ROMERO I GONZáLEZ


Còpia Permalink ELI